AIŠKINAMASIS RAŠTAS

Dėl savivaldybės turto perdavimo patikėjimo teise valdyti, naudoti ir disponuoti juo

1. **Parengto tarybos sprendimo projekto tikslai ir uždaviniai**

 Molėtų r. Suginčių pagrindinė mokykla (toliau – Mokykla) 2020 m. gruodžio 23 d. raštu Nr. V9-38 „Dėl įsakymo kopijos“ kreipėsi į Molėtų rajono savivaldybės administraciją (toliau - Administracija) su prašymu grąžinti Mokyklos veiklai nenaudojamą traktorių T-40AM. Mokyklos direktoriaus 2020 m. gruodžio 23 įsakymu Nr. V1-52 „Dėl ilgalaikio turto pripažinimo nereikalingu Molėtų r. Suginčių pagrindinės mokyklos funkcijoms atlikti“ traktorius pripažintas nereikalingu Mokyklos veiklai.

Molėtų r. Giedraičių Antano Jaroševičiaus gimnazija (toliau – Gimnazija) 2021 m. sausio 18 d. raštu Nr. SR-3 „Dėl turto pripažinimo nereikalingu“ kreipsi į Administraciją su prašymu grąžinti:

Administracijai – autobobilį VW LT-46, VW PASSAT, traktorių MTZ-80, traktorinę priekabą, autobusą MERCEDES BENZD D3 313, marmitą, ventiliacinį gaubtą; Molėtų gimnazijai perduoti pianiną; Molėtų r. Alantos gimnazijai - elektrinę keptuvę ir elektrinę viryklę. Gimnazijos direktoriaus 2021 m. sausio 15 d. įsakymu Nr. V1-52 „Dėl savivaldybės turto pripažinimo nereikalingu Giedraičių Antano Jaroševičiaus gimnazijos funkcijoms vykdyti“ turtas pripažintas nereikalingu Gimnazijos veiklai.

Administracija, perėmusi aukščiau nurodytą turtą planuoja siūlyti Molėtų rajono savivaldybės tarybai pardavinėti teisės aktų nustatyta tvarka. Molėtų gimnazija ir Alantos gimnazija joms perduotą turtą naudos įstatuose numatytai veiklai.

Parengto sprendimo projekto tikslas – perduoti Savivaldybei nuosavybės teise priklausantį:

1. Molėtų r. Suginčių pagrindinės mokyklos patikėjimo teise valdomą ilgalaikį materialųjį turtą – traktorių T-40AM Molėtų rajono savivaldybės administracijai patikėjimo teise valdyti, naudoti ir disponuoti juo;
2. Molėtų r. Giedraičių Antano Jaroševičiaus gimnazijos patikėjimo teise valdomą ilgalaikį materialųjį turtą - autobobilį VW LT-46, VW PASSAT, traktorių MTZ-80, traktorinę priekabą, autobusą MERCEDES BENZD D3 313, marmitą, ventiliacinį gaubtą Molėtų rajono savivaldybės administracijai patikėjimo teise valdyti, naudoti ir disponuoti juo;
3. Molėtų r. Giedraičių Antano Jaroševičiaus gimnazijos patikėjimo teise valdomą ilgalaikį materialųjį turtą - pianiną Molėtų gimnazijai patikėjimo teise valdyti, naudoti ir disponuoti juo;
4. Molėtų r. Giedraičių Antano Jaroševičiaus gimnazijos patikėjimo teise valdomą ilgalaikį materialųjį turtą – elektrinę keptuvę, elektrinę viryklę Molėtų r. Alantos gimnazijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės turtas bus perduotas Molėtų gimnazijai, Alantos gimnazijai, kurios turtą naudos nuostatuose nurodytai veiklai vykdyti. Administracija ieškos sprendimų kaip tinkamai panaudoti jai perduotą turtą.

Neigiamų pasekmių nenumatoma.

 **4. Priemonės sprendimui įgyvendinti**

Bus pasirašyti turto perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Suginčių pagrindinė mokykla, Molėtų r. Giedraičių Antano Jaroševičiaus gimnazija.